**Էլսե Հալինգ** (նորվ.՝ Else Halling, հուլիսի 3, 1899(1899-07-03), Էվրե Էյկեր, Բուսկերուդ, Նորվեգիա - փետրվարի 14, 1987(1987-02-14), Օսլո, Նորվեգիա), նորվեգացի տեքստիլ նկարիչ։ Հայտնի է հին նորվեգական գոբելենների վերականգնման աշխատանքներով և մանածագործություն է դասավանդել Թրոնհեյմում, Դրամենում և Օսլոյում։ Պատկերազարդել է պետական կառույցներ, ինչպիսիք են Օսլոյում գտնվող Թագավորական պալատը, Աքերսհուս ամրոցը, Սթորթինգի շենքը և Օսլոյի քաղաքապետարանը։

Կենսագրություն
--------------

Օսլոյի քաղաքապետարանի գոբելենային նկարազարդումները, դիզայներ՝ Կորե Յոնսբորգ, գործել է Էլսե Հալինգըվ
*Սղոցամեքենա*, գոբելենը գործել է Էլսե Հալինգը, դիզզյաներ՝ Կորե Յոնսբորգ, Օսլոյի քաղաքապետարան
Հալինգը ծնվել է Էվրե Էյքերում՝ քահանա Յոհաննես Սվենսենի և Մարի Հալինգի ընտանիքում։ Նա քահանա և աշխատանքային շարժման ռահվիրա Հոնորոտուս Հալինգի տատիկն է, մանկավարժ Սիգուրդ Հալինգի զարմուհին։ Մահացել է Օսլոյում 1987 թվականին։

Գործունեություն
---------------

Հալինգը սովորել է Քրիստիանիայում Նորվեգիայի արհեստագործական և արվեստի արդյունաբերության ազգային ակադեմիայում, հետագայում ուսումնասիրություններ է կատարել Շվեդիայում, Դանիայում, Ֆինլանդիայում, Ֆրանսիայում և Ավստրիայում։ 1925-1928 թվականներին Թրոնհեյմում ղեկավարել է մանածագործության մասնավոր դպրոց, 1931-1934 թվականներին 
դասավանդել է Դրամենում, 1936-1940 թվականներին Օսլոյում ունեցել է իր մասնավոր դպրոցը։ Համագործակցել է Նորվեգիայի դեկորատիվ արվեստի եւ դիզայնի թանգարանի հետ, վերականգնել հին նորվեգական գոբելեններ՝ օգտագործելով ներկման հին տեխնիկա և spælsau տեսակի ոչխարի մանվածք։ 1941-1963 թվականներին գոբելենագործություն է դասավանդել *Statens Kvinnelige Industriskole-ում*։ 1951-1968 թվականներին եղել է *Norsk billedvev* ստուդիայի գեղարվեստական ղեկավար, որի միջոցով պատկերազարդել է մի շարք պետական կառույցների, այդ թվում` Թագավորական պալատի, Աքերսհուս ամրոցը, Սթորթինգի շենքը և Օսլոյի քաղաքապետարան շենքերը։

Հալինգի նախագծած գորգերից են *St. Hallvard* (դիազյներ՝ Էլսե Պուլսոն), *Bataljer på Lilletorvet* (դիազյներ՝ Կորե Յոնսբորգ), *Sagbruket* (Յոնսբորգ) և *Kjølhalingsplassen* (Յոնսբորգ), բոլորը գտնվում են Օսլոյի քաղաքապետարանում։

Օսլոյի թագավորական պալատում գտնվող *Kongeteppet* աշխատանքի դիզայները Ալֆ Ռոլֆսենն է, իսկ Սթորթինգի շենքի երեք գորգերը *Solens gang* նախագծել է Քարեն Հոլսմարկը։ Ֆինլանդիայի պառլամենտում գտնվող *Heroica* աշխատանքը նախագծել է Հոկոն Սթենստադվոլդը։

Մրցանակներ
----------

Պարգևատրվել է Հայրենիքին մատուցած ծառայությունների համար ոսկե մեդալով, 1967 թվականին՝ Սուրբ Օլաֆի 1-ին աստիճանի ասպետի շքանշանով։

Գրականություն
-------------

* Parmann Øistein (1982)։ *Norsk billedvev – et atelier og en epoke*
* Hafting G.S. (1983)։ «Else Halling-epoken i norsk billedvev»։ *Norsk husflid* (1)

Ծանոթագրություններ
------------------

1. 1 2 3 4  KulturNav — 2015.
2. 1 2 3 4  Norsk kunstnerleksikon (норв.) — *(untranslated)*.
3. 1 2 3 4  Store norske leksikon(նորվ.) — 1978. — ISSN 2464-1480
4. 1 2 3 4 5  Dahlin Liv Klakegg։ «Else Halling»։ in Helle, Knut։ *Norsk biografisk leksikon* (Norwegian)։ Oslo: Kunnskapsforlaget։ Վերցված է նոյեմբերի 28, 2015
5. 1 2  Steenstrup, Bjørn, ed. (1973)։ «Halling, Else»։ *Hvem er hvem?* (Norwegian)։ Oslo: Aschehoug։ էջ 202։ Վերցված է դեկտեմբերի 4, 2015
6. 1 2  Thue Sigrid Rømcke։ «Else Halling»։ *Norsk Kunstnerleksikon* (Norwegian)։ Վերցված է դեկտեմբերի 4, 2015
7. ↑  Godal Anne Marit (ed.)։ «Else Halling»։ *Store norske leksikon* (Norwegian)։ Oslo: Norsk nettleksikon։ Վերցված է նոյեմբերի 28, 2015

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |

 |